Borgaansoek na-ure – Ilaw
George Kleynhans	bail24/7	 September 24, 2017 5 Minutes
SKAKEL GEORGE KLEYNHANS 076 741 6666
Hein Gonzales is bestuurder van risiko en ondersteuning by AfriForum se afdeling vir gemeenskapsveiligheid.Foto: Verskaf.
Inhegtenisneming en die gepaardgaande gevangesetting op ŉ Vrydagaand is nie die beste manier om ŉ naweek af te skop nie. Daar is dikwels verwarring oor nauurse borgtog wat buite die hof toegestaan kan word, en aan die ander kant borgtog toegestaan deur ŉ hof. Deel 1 van hierdie bespreking handel oor nauurse borgtog, waarna Deel 2 en 3, wat in die komende weke op Maroela geplaas sal word, gaan handel oor borgtog wat toegestaan word deur ŉ hof.
Jy word in hegtenis geneem en tree in verbinding met jou prokureur kragtens jou grondwetlike reg soos verskans in art 35 van die Grondwet.
Jou prokureur daag op by die polisiestasie en gesels met die ondersoekbeampte en stel vas wat die aanklag is.
Jou prokureur sal dan met die SAPD-beampte en ondersoekbeampte gesels en onderhandel vir borgtog indien dit ŉ misdryf is wat nie in Deel II en Deel III van Skedule 2 val nie.
Borgtog word vasgestel deur SAPD.
Jy betaal die borgtogbedrag en word vrygelaat.
Jou prokureur daag op by die polisiestasie en gesels met die ondersoekbeampte en/of inhegtenisnemende beampte en stel vas wat die aanklag is.
Jou prokureur nader die nauurse staatsaanklaer aan diens en versoek hom om na die polisiekantoor te kom vir onderhandelings.
Jou prokureur sal dan met die SAPD-beampte, ondersoekbeampte en staatsaanklaer gesels en onderhandel vir borgtog indien die misdryf binne skedule 7 van die Wet val.
Borgtog word vasgestel deur die staatsaanklaer.
Hierdie soort borgtog kan slegs verleen word voor jou eerste hofverskyning die volgende dag.
Hierdie soort borgtog is slegs van krag tot jou eerste hofverskyning, waarna die hof kan besluit om die borgtog te verleng, wysig, besluit om die aansoek om borgtog te heroorweeg of selfs ŉ nuwe aansoek kragtens art 60 van die Wet aan te hoor.
Daar is vorige veroordelings en skuldigbevindings van ander misdrywe en/of van dieselfde misdrywe.
Daar is hangende sake van dieselfde soort en/of ander misdrywe.
Daar bestaan kommer dat jy geen vaste adres het nie en dus ŉ vlugrisiko is.
Daar bestaan kommer dat jy jou heel moontlik kan inmeng in die ondersoek en/of getuies.
Daar is goeie gronde dat jy ŉ gevaar vir die publiek en/of klaer inhou.
Maak seker dat jy bewus is van jou regte kragtens wetgewing en die Grondwet.
Tree altyd binne die raamwerk van wetgewing op (geen cowboys!).
Moet nooit wetgewing probeer omseil nie, maar verseker dat jy standpunt inneem en verseker dat geregtigheid geskied.
Met sekere regte kom daar ook verantwoordelikhede. Verseker die sinergie tussen die twee aangesien hulle in wisselwerking is.
Vir nog veiligheidswenke gaan kyk gerus na AfriForum se jongste video oor jou grondwetlike reg om jouself en jou familie te beskerm tydens ŉ aanval op jouself, meer spesifiek jou regte en verantwoordelikhede.
Next Post Bail24/7